A következő világbajnoki ciklusban mindkét szervezet, a PCA és a FIDE versenysorozatán kiugró eredményeket ért el. Az 1995-ös klasszikus sakkvilágbajnokság keretében a Professzionális Sakkszövetség (PCA) kvalifikációs versenyéről (Groningen, 1993) a 3. helyen jutott tovább a legjobb nyolc közé a párosmérkőzéses szakaszba, és ott először az orosz Vlagyimir Kramnyik ellen győzött 4,5–1,5-re, az elődöntőben az angol Nigel Shortot verte 5,5–1,5-re, és csak a világbajnokjelöltek döntőjében kapott ki Visuvanátan Ánandtól 6,5–4,5-re.